KELMĖS RAJONO SAVIVALDYBĖS TARYBA

SPRENDIMAS

DĖL MAKSIMALIŲ SOCIALINIŲ PASLAUGŲ IŠLAIDŲ FINANSAVIMO DYDŽIŲ KELMĖS RAJONO GYVENTOJAMS NUSTATYMO

2024 m. vasario 8 d. Nr. T-29

Kelmė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos socialinių paslaugų įstatymo 33 ir 34 straipsniais, Socialinės priežiūros akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“, 16 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 32 punktu, Kelmės rajono savivaldybės taryba nusprendžia:

1. Nustatyti šiuos maksimalius socialinių paslaugų išlaidų finansavimo Kelmės rajono gyventojams dydžius:

1.1. senyvo amžiaus asmenims bei suaugusiems asmenims su negalia:

1.1.1. bendrojo tipo socialinės globos įstaigose – 1250 Eur per mėnesį;

1.1.2. specialiosiose (psichoneurologinio profilio) socialinės globos įstaigose – 1250 Eur per mėnesį;

1.2. asmenims su sunkia negalia – 1450 Eur per mėnesį;

1.3. likusiems be tėvų globos vaikams:

1.3.1. bendrojo tipo globos įstaigose – 1600 Eur per mėnesį;

1.3.2. globos įstaigose neįgaliems vaikams – 1600 Eur per mėnesį;

1.4. globos įstaigose vaikams su sunkia negalia – 2400 Eur per mėnesį;

1.5. socialinės priežiūros paslaugų:

1.5.1. pagalba į namus – vienos valandos kaina 11 Eur;

1.5.2. asmeninė pagalbos namuose – vienos valandos kaina 11 Eur;

1.5.3. socialinių įgūdžių ugdymas, palaikymas ir (ar) atkūrimas asmeniui (šeimai) – vienos valandos kaina 15,70 Eur;

1.5.4. socialinė priežiūra šeimoms – vienos valandos kaina 15,00 Eur;

1.5.5. laikinas apnakvindinimas – vienos paros kaina 21 Eur;

1.5.6. intensyvi krizių įveikimo pagalba su apgyvendinimu suaugusiam asmeniui (šeimai) – vienos paros kaina 22,00 Eur;

1.5.7. psichosocialinė pagalba asmeniui (šeimai) – vienos valandos kaina 20 Eur;

1.6. laikino atokvėpio paslaugų:

1.6.1. pagalba į namus –vienos valandos kaina 11 Eur;

1.6.2. dienos socialinė globa neįgaliems vaikams – vienos dienos kaina 54,24 Eur;

1.6.3. dienos socialinė globa vaikams su sunkia negalia – vienos dienos kaina 80 Eur;

1.6.4. dienos socialinė globa suaugusiesiems su vidutine negalia – vienos dienos kaina 38 Eur;

1.6.5. dienos socialinė globa suaugusiesiems su sunkia negalia – vienos dienos kaina 77 Eur;

1.6.6. trumpalaikė socialinė globa suaugusiems asmenims su negalia – vienos paros kaina 42 Eur;

1.6.7. trumpalaikė socialinė globa suaugusiems asmenims su sunkia negalia – vienos paros kaina 57,38 Eur;

1.6.8. trumpalaikės socialinės globos paslaugos vaikams su negalia – vienos paros kaina 50 Eur;

1.7. dienos socialinės globos asmens namuose (integralios pagalbos) – vienos valandos kaina 10,20 Eur;

1.8. pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti – vienos valandos kaina 10 Eur;

1.9. vaikų dienos socialinės priežiūros iš savivaldybės biudžeto:

1.9.1. vienam paslaugos gavėjui per mėnesį – 0,73 bazinės socialinės išmokos (BSĮ);

1.9.2. vaikui su negalia ir (ar) vaikui, turinčiam specialiuosius ugdymosi poreikius, per mėnesį – 1,5 bazinės socialinės išmokos (BSĮ);

1.10. socialinės reabilitacijos paslaugų bendruomenėje:

1.10.1. iš valstybės biudžeto už 1 paslaugos gavėją per mėnesį – 0,662 BSĮ;

1.10.2. iš savivaldybės biudžeto už 1 paslaugos gavėją per mėnesį – 0,35 BSĮ;

1.11. prevencinės socialinės paslaugos – kompleksinės paslaugos šeimai 1 paslaugos gavėjui per mėnesį – 35 Eur.

2. Pripažinti netekusiu galios Kelmės rajono savivaldybės tarybos 2023 m. sausio 26 d. sprendimą Nr. T-21 „Dėl maksimalių socialinių paslaugų išlaidų finansavimo dydžių Kelmės rajono gyventojams nustatymo“.

3. Pavesti šio spendimo vykdymo kontrolę Kelmės rajono savivaldybės administracijos Socialinės paramos skyriui.

Šis sprendimas per vieną mėnesį gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui (RAAT). Skundas (prašymas, pareiškimas) gali būti paduodamas RAAT Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose per vieną mėnesį nuo skundžiamo individualaus teisės akto įteikimo suinteresuotai šaliai dienos.

Savivaldybės meras	Ildefonsas Petkevičius